**ΣΥΝΔΕΣΜΟΣ ΕΤΑΙΡΕΙΩΝ ΤΗΛΕΠΙΚΟΙΝΩΝΙΩΝ (ΣΕΤΗΛ)**  
**ΣΥΝΕΔΡΙΑ ΔΙΟΙΚΗΤΙΚΟΥ ΣΥΜΒΟΥΛΙΟΥ**  
Τετάρτη, 9 Απριλίου 2025, ώρα 12:00μ.μ., Γραφεία ΟΕΒ, Αίθουσα Συνεδριάσεων​

**Παρόντες:**

Κύριοι:  
Σ. Κυριάκου, Μ. Τρύφωνος, Α. Παπαλεοντίου, Σ. Κωνσταντίνου, Λ. Κατσώνης, Π. Χατζηπιερής, Ε. Ευαγγέλου, Γ. Δράκος​

**Παρακαθήμενος:**

Κύριος:  
Μ. Καλλής – ΟΕΒ​

**Ημερήσια Διάταξη:**

**1. Έγκριση Πρακτικών:**  
Το Δ.Σ. ενέκρινε ομόφωνα τα Πρακτικά της Γενικής Συνέλευσης που πραγματοποιήθηκε την Τετάρτη, 19 Μαρτίου 2025.​

**2. Οριοθέτηση Στόχων του Συνδέσμου:**  
Ο Πρόεδρος του Συνδέσμου, κ. Σολωμός Κυριάκου, ανέπτυξε στα μέλη του Διοικητικού Συμβουλίου τους στόχους και τις εισηγήσεις του για τη δράση του Συνδέσμου κατά το επόμενο διάστημα. Οι στόχοι θα είναι απλοί και ουσιαστικοί και θα αποσκοπούν στα ακόλουθα:​

1. Ενδυνάμωση του ρόλου που διαδραματίζει ο Σύνδεσμος,​
2. Εγγραφή νέων Μελών και επικαιροποίηση του υφιστάμενου Μητρώου Μελών,​
3. Αποτελεσματικότερη προάσπιση των δικαιωμάτων των Μελών του Συνδέσμου,​
4. Ενίσχυση των σχέσεων του Συνδέσμου με αξιωματούχους και θεσμικούς φορείς που επηρεάζουν τον κλάδο των τηλεπικοινωνιών (π.χ. Υφυπουργείο Έρευνας, Καινοτομίας και Ψηφιακής Πολιτικής, Επίτροπος Επικοινωνιών κ.λπ.).​

**3. Καταρτισμός Επιτροπών:**  
Για την υλοποίηση των πιο πάνω στόχων, έγινε εισήγηση για καταρτισμό σχετικών Επιτροπών. Μετά από συζήτηση και ανταλλαγή απόψεων, το Διοικητικό Συμβούλιο αποφάσισε τη σύσταση των πιο κάτω Επιτροπών με την ακόλουθη σύνθεση:​

**Α. Επιτροπή Ανάπτυξης και Ενδυνάμωσης του Συνδέσμου**  
Μέλη: Σολωμός Κυριάκου, Μαρίνος Τρύφωνος​

**Β. Επιτροπή Επικοινωνίας και Εκδηλώσεων**  
Μέλη: Γιάννης Δράκος, Άγγελος Κουντούρης, Λάμπρος Κατσώνης​

**Γ. Επιτροπή Θεσμικών Θεμάτων και Πολιτικής**  
Μέλη: Αντώνης Παπαλεοντίου, Ευάγγελος Ευαγγέλου​

**Δ. Επιτροπή Καταγραφής και Επίλυσης Προβλημάτων Μελών & Θεμάτων Αγοράς**  
Μέλη: Στέλιος Κωνσταντίνου, Πέτρος Χατζηπιερής​

**4. Έγκριση Νέων Μελών:**  
Το Διοικητικό Συμβούλιο ενέκρινε ομόφωνα την εγγραφή των ακόλουθων νέων Μελών στον Σύνδεσμο:​

1. **​*NexTechAge Computer Services Ltd*** *(Προτάθηκε από τον κ. Μ. Τρύφωνος)​*
2. ***​A.A. Agatha Trading Ltd*** *(Προτάθηκε από τον κ. Μ. Τρύφωνος)​*
3. ***​Peter Computers Ltd*** *(Προτάθηκε από τον κ. Σολωμό Κυριάκου)​*

**5. Συνδρομές Μελών για το έτος 2025:**  
Αποφασίστηκε όπως ετοιμαστούν από το Λογιστήριο της ΟΕΒ τα τιμολόγια συνδρομών των Μελών του ΣΕΤΗΛ για το 2025. Η ετήσια συνδρομή παραμένει στα €170. Για τα νέα Μέλη που θα εγγραφούν εντός του 2025, η συνδρομή, μόνο για το πρώτο έτος, καθορίζεται στα €100.​

**6. Επόμενη Συνεδρία Διοικητικού Συμβουλίου:**  
Η επόμενη συνεδρία του Διοικητικού Συμβουλίου ορίστηκε για την ***Τετάρτη, 21 Μαΐου 2025, ώρα 12:00μ.μ.***

MK250392PRA